stanford-oval/wikipedia huggingface dataset:
ประวัติศาสนาพุทธ
การแผ่ขยายของมหายาน > พุทธศาสนาในจีน

บทความหลัก: พุทธศาสนาในประเทศจีน
คาดว่าพุทธศาสนาเข้าสู่จีนเมื่อพุทธศตวรรษที่ 6  โดยผ่านเอเชียกลาง (แม้จะมีเรื่องเล่าว่ามีพระภิกษุเข้าไปถึงประเทศจีนตั้งแต่สมัยพระเจ้าอโศกมหาราช) จนในพุทธศตวรรษที่ 13  จีนจึงกลายเป็นศูนย์กลางที่สำคัญของพุทธศาสนา
ใน พ.ศ. 610 มีการก่อตั้งศูนย์กลางการเผยแผ่พุทธศาสนาในจีนโดยพระภิกษุสององค์ คือพระกาศยปะมาตังคะ และพระธรรมรักษ์  ใน พ.ศ. 611 พระเจ้าหมิงตี้แห่งราชวงศ์ตงฮั่นได้สร้างวัดม้าขาวซึ่งยังคงอยู่จนถึงปัจจุบัน อยู่ใกล้กับเมืองหลวง คือ เมืองลั่วหยาง คัมภีร์ทางพุทธศาสนามหายานแปลเป็นภาษาจีนครั้งแรกโดยพระภิกษุจากกุษาณ โลก๊กเสมา ในเมืองลั่วหยาง ระหว่าง พ.ศ. 721- 732ศิลปะทางพุทธศาสนายุคแรก ๆ ได้รับอิทธิพลจากศิลปะแบบคันธาระ
พุทธศาสนาในจีนรุ่งเรืองมากในยุคราชวงศ์ถัง ราชวงศ์นี้ได้เปิดกว้างต่อการรับอิทธิพลจากต่างชาติ และมีการแลกเปลี่ยนวัฒนธรรมกับอินเดีย มีพระภิกษุจีนเดินทางไปอินเดียมากในช่วงพุทธศตวรรษที่ 9-16  เมืองหลวงในสมัยราชวงศ์ถัง คือ ฉางอาน กลายเป็นศูนย์กลางสำคัญของพุทธศาสนาและเป็นแหล่งเผยแผ่ศาสนาต่อไปยังเกาหลีและญี่ปุ่น
อย่างไรก็ตาม อิทธิพลจากต่างชาติกลายเป็นผลลบในตอนปลายของราชวงศ์ถัง ใน พ.ศ. 1388 จักรพรรดิหวู่ซุง ประกาศให้ศาสนาจากต่างชาติ ได้แก่ ศาสนาคริสต์ ศาสนาโซโรอัสเตอร์ และศาสนาพุทธ เป็นศาสนาที่ผิดกฎหมาย หันไปสับสนุนลัทธิเต๋าแทน ในสมัยของพระองค์มีการทำลายวัด คัมภีร์และบังคับให้พระภิกษุสึก ความรุ่งโรจน์ของพุทธศาสนาจึงสิ้นสุดลง พุทธศาสนานิกายสุขาวดีและนิกายฌานยังคงรุ่งเรืองต่อมา และกลายเป็นนิกายเซนในญี่ปุ่น นิกายฌานในจีนมีอิทธิพลในสมัยราชวงศ์ซ้อง
การแผ่ขยายของมหายาน > พุทธศาสนาในเกาหลี

พุทธศาสนาเข้าสู่เกาหลีเมื่อราว พ.ศ. 915 เมื่อราชทูตจากจีนนำคัมภีร์และภาพวาดไปยังอาณาจักรโคกูรยอ ศาสนาพุทธรุ่งเรืองในเกาหลีโดยเฉพาะนิกายเซนในพุทธศตวรรษที่ 12 จนกระทั่ง ถึงยุคของการฟื้นฟูลัทธิขงจื๊อในสมัยราชวงศ์โชซ็อนตั้งแต่ พ.ศ. 1935 ศาสนาพุทธจึงเสื่อมลง
การแผ่ขยายของมหายาน > พุทธศาสนาในญี่ปุ่น

บทความหลัก: พุทธศาสนาในประเทศญี่ปุ่น
บทความหลัก: เซน
ญี่ปุ่นได้รับพุทธศาสนาเมื่อราวพุทธศตวรรษที่ 11 โดยพระภิกษุชาวเกาหลีนำคัมภีร์และศิลปะทางพุทธศาสนาเข้าสู่ญี่ปุ่น เมื่อสิ้นสุดยุคของเส้นทางสายไหม พร้อม ๆ กับการเสื่อมของพุทธศาสนาในอินเดีย เอเชียกลางและจีน ญี่ปุ่นยังคงรักษาความรุ่งเรืองทางพุทธศาสนาไว้ได้
ตั้งแต่ พ.ศ. 1253 เป็นต้นมา มีการสร้างวัดและรูปเคารพจำนวนมากในเมืองหลวงคือเมืองนารา โดยการนำแบบแผนทางวัฒนธรรมจีนเข้ามาผสมผสานในศิลปะแบบญี่ปุ่นจากการเดินทางมาของหลวงจีนเจี้ยนเจิน พุทธศิลป์แบบญี่ปุ่นรุ่งเรืองในช่วงพุทธศตวรรษที่ 13 – 18 ในช่วงพุทธศตวรรษที่ 17 – 18 พุทธศาสนานิกายเซนรุ่งเรือง รวมทั้งศิลปะที่สืบเนื่องจากนิกายเซนด้วย พุทธศาสนายังคงรุ่งเรืองในญี่ปุ่นจนถึงปัจจุบัน
การแผ่ขยายของมหายาน > พุทธศาสนาในเอเชียตะวันออกเฉียงใต้

ระหว่างพุทธศตวรรษที่ 6 การค้าทางบกผ่านเส้นทางสายไหมถูกจำกัดเนื่องจากการขยายตัวในตะวันออกกลางของจักรวรรดิเปอร์เซีย และการเป็นศัตรูกับโรม ชาวโรมันที่ต้องการสินค้าจากตะวันออกไกลจึงทำการค้าทางทะเล ติดต่อระหว่างทะเลเมดิเตอร์เรเนียนกับจีน ผ่านอินเดีย ในช่วงเวลานี้เองอินเดียมีอิทธิพลเหนือเอเชียตะวันออกเฉียงใต้มาก ตั้งแต่ภาคใต้ของพม่า ภาคกลางและภาคใต้ของไทย กัมพูชาตอนล่างและภาคใต้ของเวียดนาม การค้าชายฝั่งเจริญขึ้นมาก
ผลจาการเผยแผ่อารยธรรมอินเดียเข้าสู่บริเวณนี้ ภาษาบาลีและภาษาสันสกฤตแพร่เข้ามาพร้อมกับศาสนาพุทธทั้งฝ่ายเถรวาทและมหายาน ศาสนาพราหมณ์ได้เผยแผ่เข้ามาในบริเวณนี้เช่นกัน พร้อมกับวรรณคดีสำคัญ คือ รามายณะและมหาภารตะ
ในช่วงพุทธศตวรรษที่ 10 – 18 เอเชียตะวันออกเฉียงใต้มีจักรวรรดิที่รุ่งเรืองทางด้านพุทธศาสนาและศิลปะอยู่สองแห่ง ความเชื่อสำคัญในยุคนี้เป็นแบบมหายาน จักรวรรดิที่มีอิทธิพลทางใต้บริเวณหมู่เกาะ คือ อาณาจักรศรีวิชัย ส่วนทางเหนือ คือ อาณาจักรขอม ที่มีการสร้างรูปพระโพธิสัตว์มาก
การแผ่ขยายของมหายาน > พุทธศาสนาในเอเชียตะวันออกเฉียงใต้ > อาณาจักรศรีวิชัย

นักวิชาการส่วนใหญ่เชื่อว่าอาณาจักรศรีวิชัยมีศูนย์กลางอยู่มี่ปาเล็มบัง บนเกาะสุมาตรา ประเทศอินโดนีเซีย นับถือพุทธมหายานหรือวัชรยานภายใต้การอุปถัมภ์ของกษัตริย์ราชวงศ์ไศเลนทร์ หลวงจีนอี้จิงบันทึกไว้ว่าที่ปาเล็มบังมีภิกษุมากกว่า 10,000 รูป ท่านอตีศะเคยมาศึกษาที่นี่ ก่อนเข้าไปเผยแผ่พุทธศาสนาในทิเบต
ศิลปะทางพุทธศาสนาของศรีวิชัยแพร่หลายไปทั่วเอเชียตะวันออกเฉียงใต้ เรียกว่า ศิลปะศรีวิชัย สิ่งก่อสร้างที่ยิ่งใหญ่ คือ บุโรพุทโธ (สร้างเมื่อราว พ.ศ. 1323) ในเกาะชวา อาณาจักรศรีวิชัยเสื่อมลงเนื่องจากความขัดแย้งกับราชวงศ์โจฬะในอินเดีย ก่อนจะรับอิทธิพลอารยธรรมอิสลามในพุทธศตวรรษที่ 18
การแผ่ขยายของมหายาน > พุทธศาสนาในเอเชียตะวันออกเฉียงใต้ > อาณาจักรขอม

ในช่วงพุทธศตวรรษที่ 14 - 18 พุทธศาสนามหายานและศาสนาฮินดูรุ่งเรืองในอาณาจักรขอม มีการสร้างศาสนสถานมากมายในดินแดนที่ปัจจุบันเป็นไทยและกัมพูชา รวมทั้งนครวัด มหายานรุ่งเรืองที่สุดในสมัยพระเจ้าชัยวรมันที่ 7 ผู้สร้างนครธม มหายานเสื่อมลงในพุทธศตวรรษที่ 16 ไล่เลี่ยกับความเสื่อมของมหายานในอินเดีย จากนั้น พุทธศาสนาเถรวาทลัทธิลังกาวงศ์เข้ามามีอิทธิพลแทนที่
กำเนิดวัชรยาน

บทความหลัก: วัชรยาน
บทความหลัก: พุทธศาสนาในทิเบต
พุทธศาสนานิกายวัชรยาน หรือ พุทธศาสนาลัทธิตันตระ กำเนิดขึ้นครั้งแรกทางตะวันออกของอินเดีย เมื่อราว พ.ศ. 700 - 1200 บางครั้งจัดเป็นส่วนหนึ่งของมหายานแต่บางครั้งก็แยกตัวเองออกมาต่างหาก หลักปรัชญาของวัชรยานเป็นแบบเดียวกับมหายาน แต่มีวิธีการหรือ "อุปาย" ต่างไป โดยมีการใช้ญาณทัศน์และโยคะอื่น ๆ เข้ามา การฝึกเหล่านี้ได้อิทธิพลจากลัทธิตันตระของศาสนาฮินดู วัชรยานในทิเบต ก่อตั้งโดยท่านปัทมสัมภวะ
วัชรยานยุคแรก ผู้ฝึก เรียกว่า มหาสิทธา มักอยู่ตามป่า จนกระทั่งราว พ.ศ. 1400 วัชรยานจึงแพร่เข้าสู่มหาวิทยาลัยทางพุทธศาสนาในยุคนั้น คือ มหาวิทยาลัยนาลันทาและมหาวิทยาลัยวิกรมศิลา วัชรยานเสื่อมจากอินเดียเมื่อราว พ.ศ. 1700 ซึ่งเป็นผลสืบเนื่องมาจากการรุกรานอินเดียของชาวมุสลิม ทำให้ขาดผู้อุปถัมภ์พุทธศาสนา วัชยานได้แพร่หลายไปสู่ทิเบตและกลายเป็นพุทธศาสนานิกายหลักที่นั่น บางส่วนได้แพร่หลายต่อไปยังจีนและญี่ปุ่นเกิดเป็นนิกายเชนเหยน หรือมี่จุงในจีน และนิกายชินกอนในญี่ปุ่น
การฟื้นฟูนิกายเถรวาท

บทความหลัก: เถรวาท
บทความหลัก: พุทธศาสนาในประเทศไทย
ศาสนาพุทธในอินเดียเริ่มเสื่อมลงตั้งแต่ราว พ.ศ. 1600 - 1700 เนื่องมาจากการทำสงครามกับชาวมุสลิมที่เข้ามารุกรานอินเดีย และอาจเกิดจากการเน้นศึกษาด้านปริยัติของเหล่าพระภิกษุ ขาดการปฏิบัติ และไม่มีปฏิสัมพันธ์กับชาวบ้าน ทำให้การนับถือพุทธศาสนามหายานในดินแดนที่เป็นประเทศอินเดียและเนปาลในปัจจุบันเสื่อมลงด้วย ในช่วงเวลานั้น การค้าขายทางทะเลระหว่างตะวันออกกลางไปยังจีนผ่านทางศรีลังกาเริ่มเฟื่องฟูขึ้น และเป็นช่วงเวลาเดียวกับที่มีการฟื้นฟูนิกายเถรวาทที่ใช้ภาษาบาลีที่ศรีลังกาอีกครั้ง นิกายนี้จึงแพร่หลายไปสู่เอเชียตะวันออกเฉียงใต้
พระเจ้าอโนรธามังช่อ กษัตริย์ผู้ก่อตั้งจักรวรรดิพม่าครั้งแรกเป็นผู้รับพุทธศาสนาเถรวาทลัทธิลังกาวงศ์นี้เข้าสู่พม่า มีการสร้างเจดีย์ในเมืองหลวงมากมาย แม้ในกาลต่อมา อำนาจของพม่าเสื่อมถอยลงเพราะถูกมองโกลรุกราน และไทยมีอำนาจขึ้นแทน พุทธศาสนานิกายเถรวาทก็ยังคงเป็นนิกายหลักในพม่า
พุทธศาสนานิกายเถรวาทจากลังกาแพร่หลายเข้าสู่ประเทศไทยที่นครศรีธรรมราชและสุโขทัยเมื่อราว พ.ศ. 1800 และยังคงนับถือสืบเนื่องมาจนปัจจุบัน พุทธศาสนานิกายเถรวาทได้แพร่หลายจากไทยไปยังลาวและกัมพูชา ที่เคยอยู่ภายใต้การปกครองของไทยมาก่อน ส่วนดินแดนในเขตหมู่เกาะของเอเชียตะวันออกเฉียงใต้หรืออาณาจักรศรีวิชัยที่เคยนับถือนิกายมหายานเปลี่ยนไปนับถือศาสนาอิสลามเกือบทั้งหมด  รวมทั้ง ดินแดนแถบภาคใต้ตอนล่างของประเทศไทย
พุทธศาสนาในโลกตะวันตก

มีหลักฐานว่าพุทธศาสนาแพร่หลายไปถึงตะวันตกมานาน ชาดก ซึ่งเป็นคัมภีร์หนึ่งในพระไตรปิฎกของพุทธศาสนา มีผู้แปลเป็นภาษาซีเรียค และภาษาอาหรับ เช่น Kalilag and Dammag พุทธประวัติแปลเป็นภาษากรีกโดย จอห์นแห่งดามัสกัส ได้เป็นที่แพร่หลายในหมู่ชาวคริสต์ในนามของบาร์ลาอัมและโยซาฟัต เรื่องนี้เป็นที่นิยมของชาวคริสต์ จนกระทั่ง เมื่อประมาณ พ.ศ. 1800 ชาวคริสต์ยกย่องโยซาฟัตให้เป็นนักบุญแห่งนิกายคาทอลิก
ความสนใจในพุทธศาสนาเริ่มขึ้นอีกครั้งในยุคอาณานิคม เมื่อมหาอำนาจตะวันตกได้มีโอกาสศึกษาศาสนาในรายละเอียดมากขึ้น ปรัชญาในยุโรปสมัยนั้นได้รับอิทธิพลจากศาสนาในตะวันออกมาก การเปิดประเทศของญี่ปุ่นเมื่อ พ.ศ. 2396 ทำให้มีการยอมรับศิลปวัฒนธรรมญี่ปุ่น รวมทั้งวัฒนธรรมเกี่ยวกับศาสนาพุทธด้วย งานแปลคัมภีร์ทางพุทธศาสนาเป็นภาษาตะวันตกเริ่มขึ้นโดย Max Muller ผู้จัดพิมพ์ Sacred Books of the East "คัมภีร์ศักดิ์สิทธิ์แห่งตะวันออก" มีการจัดตั้งสมาคมบาลีปกรณ์เพื่อจัดพิมพ์พระไตรปิฎกและคัมภีร์ทางพุทธศาสนาอื่นๆ แต่ความสนใจยังจำกัดในหมู่ปัญญาชน
ศาสนาพุทธเริ่มเป็นที่สนใจของชาวยุโรปอย่างกว้างขวาง ในพุทธศตวรรษที่ 25  หลังจากสงครามโลกครั้งที่ 2เป็นต้นมา ความเชื่อทางศาสนาของชาวตะวันตกเปลี่ยนไปเน้นที่ความเชื่อของปัจเจกบุคคลมากขึ้น ทำให้ศาสนาพุทธเป็นที่ดึงดูดใจ จากการที่มีข้อพิสูจน์ให้พิสูจน์ได้ด้วยการปฏิบัติด้วยตนเอง มีการตั้งองค์กรทางพุทธศาสนาระดับโลกโดยชาวพุทธจากเอเชีย ยุโรป และอเมริกาเหนือรวม 27 ประเทศที่ศรีลังกาเมื่อ พ.ศ. 2493 ในชื่อองค์กรพุทธศาสนิกสัมพันธ์แห่งโลก
พุทธศาสนาในโลกตะวันตก > ประเทศอังกฤษ

บทความหลัก: การเผยแผ่พระพุทธศาสนาในอังกฤษ
พุทธศาสนาเข้าสู่อังกฤษครั้งแรกเมื่อ พ.ศ. 2448 โดย J.R. Jackson เป็นผู้ก่อตั้งพุทธสมาคมในอังกฤษ และ Charls Henry Allen Bernett ผู้ซึ่งต่อมาบวชเป็นพระภิกษุในพม่า มีฉายาว่า "อานันทเมตเตยยะ" เป็นพระภิกษุชาวอังกฤษคนแรก  คณะสงฆ์ไทยส่งคณะทูตไปเผยแผ่ครั้งแรกเมื่อ พ.ศ. 2507 และได้สร้างวัดไทยชื่อวัดพุทธปทีปในลอนดอน
พุทธศาสนาในโลกตะวันตก > ประเทศเยอรมนี

มีการตั้งสมาคมเผยแผ่พระพุทธศาสนาครั้งแรกเมื่อ พ.ศ. 2446 ต่อมามีชาวเยอรมันไปบวชเป็นพระภิกษุที่ศรีลังกา การเผยแผ่พุทธศาสนาในเยอรมันชะงักไปในช่วงสงครามโลกครั้งที่ 1 และถูกห้ามในสมัยของฮิตเลอร์ หลังสงครามโลกครั้งที่ 2 จึงมีการฟื้นฟูพุทธศาสนาโดยพระภิกษุจากพม่า และมีการติดต่อกับพุทธสมาคมในศรีลังกา มีวัดไทยในเบอร์ลินเช่นกัน
พุทธศาสนาในโลกตะวันตก > สหรัฐอเมริกา

บทความหลัก: การเผยแผ่พระพุทธศาสนาในสหรัฐอเมริกา
พุทธศาสนาเข้าสู่สหรัฐอเมริกาตั้งแต่ พ.ศ. 2448 โดยเป็นพุทธศาสนาจากจีนและญี่ปุ่น ในยุคต่อมาจึงเป็นพุทธศาสนาแบบทิเบต ใน พ.ศ. 2504 มหาวิทยาลัยวิสคอนซินเปิดสอนปริญญาเอกสาขาพุทธศาสตร์เป็นแห่งแรกในสหรัฐ คณะสงฆ์ไทยสร้างวัดไทยแห่งแรกในสหรัฐเมื่อ พ.ศ. 2515
พระพุทธรูป รูปเคารพแทนพระพุทธเจ้าของชาวพุทธ
การแพร่กระจายของพระพุทธศาสนาในสมัยพระเจ้าอโศกมหาราช
การแพร่กระจายของมหายานระหว่างพุทธศตวรรษที่ 6 -15
การแพร่กระจายของพุทธศาสนาเถรวาทลัทธิลังกาวงศ์เข้าสู่เอเชียตะวันออกเฉียงใต้
นักบุญโยซาฟัตในเอกสารกรีก ซึ่งได้รับแรงบันดาลใจจากพุทธประวัติที่แปลเป็นภาษากรีก
เทือกเขาเกรตดิไวดิง

| เกรตดิไวดิง |
| --- | --- |
Great Dividing Eastern Highlands Great Divide

จุดสูงสุด
ยอด: ยอดเขาคอสซีอัสโก (Snowy Mountains)
ความสูง เหนือระดับน้ำทะเล: 2,228 เมตร (7,310 ฟุต)
พิกัด: 36°27′S 148°16′E﻿ / ﻿36.450°S 148.267°E﻿ / -36.450; 148.267 
ข้อมูลเชิงขนาด
ยาว: 3,500 กม. (2,175 ไมล์) เหนือ–ใต้
ข้อมูลทางภูมิศาสตร์
ประเทศ:  ออสเตรเลีย
รัฐ: นิวเซาท์เวลส์, ควีนส์แลนด์ และ วิกทอเรีย
เขต/อำเภอ: ออสเตรเลียนแคพิทอลเทร์ริทอรี
พิกัดเทือกเขา: 25°S 147°E﻿ / ﻿25°S 147°E﻿ / -25; 147
ข้อมูลทางธรณีวิทยา
อายุหิน: คาร์บอนิเฟอรัส
เทือกเขาเกรตดิไวดิง (อังกฤษ: Great Dividing Range) หรือ อีสเทิร์นไฮแลนส์ (อังกฤษ: Eastern Highlands) เป็นเทือกเขาที่อยู่ทางตะวันออกของประเทศออสเตรเลีย วางตัวตามแนวชายฝั่ง พาดตามรัฐควีนส์แลนด์ รัฐนิวเซาท์เวลส์ และรัฐวิกตอเรีย เป็นระยะทาง 3,700 กิโลเมตร (2,300 ไมล์) ถือว่าเป็นเทือกเขาที่มีความยาวเป็นอันดับสามของโลก มันเป็นแนวสันปันน้ำ มีแม่น้ำที่ไหลด้านตะวันออกจากที่ราบสูงกับมหาสมุทรแปซิฟิก มียอดเขาคอสซีอัสโก เป็นยอดเขาที่สูงที่สุดในเทือกเขานี้และประเทศออสเตรเลีย โดยมีความสูง 2,230 เมตร (7,316 ฟุต ) การสำรวจเทือกเขานี้ครั้งแรกนั้น สำรวจโดยชาวยุโรปที่ย้ายเข้าไปอยู่ในประเทศออสเตรเลียในปี ค.ศ. 1813 โดยภูมิศาสตร์ของที่นี่เหมาะสำหรับการเกษตรกรรม และการทำเหมืองแร่ นอกจากนี้มันยังมีสถานที่ท่องเที่ยว เช่น อุทยานแห่งชาติ และพื้นที่ป่าไม้ที่อุดมสมบูรณ์
ประวัติ > การสำรวจครั้งแรก

การสำรวจเทือกเขาเกรตดิไวดิงครั้งแรกเกิดขึ้นใน ค.ศ. 1813 โดยชาวยุโรปชื่อ Gregory Blaxland,  William Charles Wentworth และ William Lawson. T การสำรวจในครั้งนั้นเป็นจุดเริ่มต้นของการอพยพชาวยุโรปจากชายฝั่งตะวันออกเข้าไปภายในของประเทศออสเตรเลียหรือในชนบท ที่ก่อนหน้านี้จะถูกกั้นโดยที่ราบสูงของเทือเขานี้
ภูมิอากาศ

ภูมิอากาศของเทือกเขาเกรตดิไวดิงมีลักษณะที่แตกต่างกันตามตำแหน่งที่ตั้ง แถบชายฝั่ง ไหล่เขาด้านตะวันตก และแนวเขาทางทิศตะวันตกแถบชายฝั่งจะมีภูมิอากาศอบอุ่น พื้นที่แถบภูเขาจะหนาวเย็น และหิมะตกในช่วงฤดูหนาว และแนวเขาทางทิศตะวันตกมีปริมาณหิมะน้อยลงกว่าพื้นที่แถบภูเขา นอกจากนี้เทือกเขานี้ยังมีผลกระทบต่อภูมิอากาศของประเทศออสเตรเลีย เพราะมันสามารถกั้นทิศทางและความชื้นจากทะเลมายังประเทศออสเตรเลียได้ ทำให้ทางตะวันออกเฉียงใต้ในประเทศออสเตรเลียมีอากาศแห้งแล้งและเป็นพื้นที่เงาฝน
ในช่วงฤดูหนาวบางภูเขาและยอดเขาในเทือกเขาเกรตดิไวดิงอาจมีหิมะตกและมีอุณหภูมิที่หนาวเย็น
เกียรติคุณ ชาติประเสริฐ

| เกียรติคุณ ชาติประเสริฐ ม> ป.ช., ม.ว.ม. |
| --- | --- |

ผู้บังคับการวชิราวุธวิทยาลัย
อยู่ในวาระ
เริ่มดำรงตำแหน่ง  1 มีนาคม พ.ศ. 2564
ก่อนหน้า: ผศ.สุรวุธ กิจกุศล
 
ข้อมูลส่วนบุคคล
เกิด: 30 ตุลาคม พ.ศ. 2501 (66 ปี)
คู่สมรส: จารุวัฒน์ ชาติประเสริฐ

เกียรติคุณ ชาติประเสริฐ (เกิด 30 ตุลาคม พ.ศ. 2501) ปัจจุบันดำรงตำแหน่งผู้บังคับการวชิราวุธวิทยาลัย คนที่ 11
ประวัติ

เมื่ออายุประมาณ 6 ขวบ คุณพ่อประจำการอยู่ที่สถานเอกอัครราชทูต ณ กรุงโรม ประเทศอิตาลี และมหาอำมาตย์ตรี พระยาภะรตราชา (หม่อมหลวงทศทิศ อิศรเสนา) ได้เดินทางไปเยือนกรุงโรม โดยเอกอัครราชทูต ณ กรุงโรม ได้มอบหมายให้คุณพ่อของนายเกียรติคุณ เป็นผู้ดูแลพระยาภะรตราชา และวันหนึ่งพระยาภะรตราชาได้ไปรับประทานอาหารที่บ้านพักของครอบครัวชาติประเสริฐ จึงได้พบกับเด็กชายเกียรติคุณ และได้พูดคุย ชักชวนให้มาเข้าเรียนที่วชิราวุธวิทยาลัย ด้วยอาชีพของคุณพ่อทำให้ต้องเดินทางไปประจำการที่ต่างประเทศเป็นประจำซึ่งในบางประเทศอาจไม่มีโรงเรียนที่เหมาะสมกับลูก คุณพ่อจึงได้ตัดสินใจให้เด็กชายเกียรติคุณเข้าเรียนที่วชิราวุธวิทยาลัยหลังจากกลับจากกรุงโรม
นายเกียรติคุณ ชาติประเสริฐ เข้าเรียนที่วชิราวุธวิทยาลัยในชั้นประถมศึกษาปีที่ 3 เลขประจำตัว 3466 อยู่คณะเด็กเล็ก 3 (คณะสราญรมย์) เมื่อได้เรียนในชั้นมัธยมศึกษาปีที่ 1 เข้ามาอยู่คณะพญาไท เรียนจบ มศ.5 ในแผนการเรียน ศิลป์-ฝรั่งเศส ในสมัยเรียนได้รับพระราชทานรางวัลเรียนดีมาตลอดตั้งแต่ชั้น ป.3 รวมทั้งยังได้รับทุนของสมาคมนักเรียนเก่าวชิราวุธวิทยาลัยตั้งแต่ปี 2516 - 2520 นอกจากนั้นยังเล่นดนตรีปี่สก็อต และวงเครื่องสายไทย ด้านการกีฬาเป็นนักกีฬาวอลเลย์บอล แบดมินตัน และกรีฑา รวมทั้งยังเป็นประธานสมาคมโต้วาที และบรรณาธิการสมาคมหนังสือพิมพ์ของโรงเรียนอีกด้วย  เมื่ออยู่ชั้น มศ.5 ได้รับแต่งตั้งให้เป็นหัวหน้าใหญ่ แห่งคณะพญาไท
เมื่อจบการศึกษาจากวชิราวุธวิทยาลัยแล้ว ได้ไปศึกษาต่อที่คณะรัฐศาสตร์ สาขาความสัมพันธ์ระหว่างประเทศ จุฬาลงกรณ์มหาวิทยาลัยและสำเร็จการศึกษาด้วยคะแนนเกียรตินิยมอันดับ 1 จากนั้นได้ไปศึกษาต่อในระดับปริญญาโท ณ ประเทศออสเตรเลีย ในหลักสูตร M.A (International Relations) จาก The Australian National University และสำเร็จการศึกษาในหลักสูตรต่าง ๆ เมื่อสำเร็จการศึกษาแล้ว ได้เข้ารับราชการในกระทรวงการต่างประเทศและมีความเจริญก้าวหน้าในหน้าที่การงานเป็นอย่างมาก
การศึกษา

ระดับมัธยมศึกษาตอนปลาย วชิราวุธวิทยาลัย (รุ่น 50)
รัฐศาสตรบัณฑิต (ความสัมพันธ์ระหว่างประเทศ) (เกียรตินิยมอันดับ 1) จุฬาลงกรณ์มหาวิทยาลัย (รุ่น 31)
M.A. (International Relations), The Australian National University ประเทศออสเตรเลีย
หลักสูตรนักบริหารระดับสูง : ผู้นำที่มีวิสัยทัศน์และคุณธรรม (นบส.) รุ่น 73 สถาบันพัฒนาข้าราชการพลเรือน สำนักงาน ก.พ. พ.ศ. 2554
หลักสูตรวิทยาลัยป้องกันราชอาณาจักร (วปอ.) รุ่น 54 พ.ศ. 2554
หลักสูตรนักบริหารกระบวนการยุติธรรมระดับสูง (บยส.) รุ่น 17 พ.ศ. 2555
หลักสูตรสถาบันวิทยาการตลาดทุน (วตท.) รุ่น 18 พ.ศ. 2556
หลักสูตรผู้นำไทย - จีน (วทจ.) รุ่น 3 พ.ศ. 2563
ตำแหน่งหน้าที่การงาน > งานประจำ

พ.ศ. 2526  - เจ้าหน้าที่การทูต 3 กองเอเชียตะวันออก กรมการเมือง
พ.ศ. 2529  - เจ้าหน้าที่การทูต 4 กองเอเชียตะวันออก กรมการเมือง
พ.ศ. 2532  - เจ้าหน้าที่การทูต 5 กองเอเชียตะวันออก กรมการเมือง
พ.ศ. 2534  - เจ้าหน้าที่การทูต 6 สถานกงสุลใหญ่ ณ เมืองกวางโจว
พ.ศ. 2536  - เจ้าหน้าที่การทูต 6 กรมอาเซียน
พ.ศ. 2537  - เจ้าหน้าที่การทูต 6 กรมเศรษฐกิจ
พ.ศ. 2538  - เจ้าหน้าที่การทูต 6 สำนักงานเลขานุการรัฐมนตรี
พ.ศ. 2538  - เจ้าหน้าที่การทูต 7 ฝ่ายราชการในต่างประเทศ กองกลาง สำนักงานปลัดกระทรวง ทั้งนี้ ในระหว่างที่ปฏิบัติหน้าที่ ณ ฝ่ายราชการฯ นี้ ได้ปฏิบัติหน้าที่สำคัญอย่างยิ่งในชีวิตการรับราชการ กล่าวคือ ได้รับความไว้วางใจจากผู้บังคับบัญชาให้เป็นผู้ประสานงานและผู้กำกับดูแลหน้างานของโครงการก่อสร้างอาคารที่ทำการของกระทรวงการต่างประเทศ ณ ถนนศรีอยุธยา ตั้งแต่เริ่มต้นจนเสร็จสิ้นการก่อสร้างในปี 2542
พ.ศ. 2543  - อัครราชทูตที่ปรึกษา (เจ้าหน้าที่การทูต 8) สถานเอกอัครราชทูต ณ กรุงกัวลาลัมเปอร์
พ.ศ. 2546  - รองอธิบดีกรมสารนิเทศ
พ.ศ. 2550  - กงสุลใหญ่ สถานกงสุลใหญ่ ณ นครซิดนีย์
พ.ศ. 2554  - อธิบดีกรมเอเชียใต้ ตะวันออกกลางและแอฟริกา
พ.ศ. 2554  - รองปลัดกระทรวงการต่างประเทศ
พ.ศ. 2558  - เอกอัครราชทูต ณ กรุงสตอกโฮล์ม
พ.ศ. 2561  - เอกอัครราชทูต ณ กรุงเวียงจันทน์
และเกษียณอายุราชการในวันที่ 30 กันยายน พ.ศ. 2562
1 มีนาคม พ.ศ. 2564 - ปัจจุบัน      - ผู้บังคับการวชิราวุธวิทยาลัย
ตำแหน่งหน้าที่การงาน > ตำแหน่งหน้าที่พิเศษอื่น ๆ

พ.ศ. 2547 - พ.ศ. 2550  - กรรมการ คณะกรรมการการท่องเที่ยวแห่งประเทศไทย (ททท.)
พ.ศ. 2547 - พ.ศ. 2550  - กรรมการ คณะกรรมการส่งเสริมการจัดประชุมนานาชาติ(สสปน.)
พ.ศ. 2555 - พ.ศ. 2558  - กรรมการผู้ทรงคุณวุฒิ คณะกรรมการอวกาศแห่งชาติ
พ.ศ. 2555 - พ.ศ. 2558  - กรรมการ คณะกรรมการบริหารสถาบันพระปกเกล้า
พ.ศ. 2556 - พ.ศ. 2557  - กรรมการ คณะกรรมการธนาคารอิสลามแห่งประเทศไทย
พ.ศ. 2556 - พ.ศ. 2558  - กรรมการ และประธานคณะกรรมการตรวจสอบ บริษัท อะมานะฮ์ ลิสซิ่ง จำกัด (มหาชน)
พ.ศ. 2557 - พ.ศ. 2558  - กรรมการ สภามหาวิทยาลัยนานาชาติเอเชียแปซิฟิก
พ.ศ. 2557 - พ.ศ. 2559  - กรรมการอำนวยการและกรรมการตรวจสอบ โรงงานยาสูบแห่งประเทศไทย
พ.ศ. 2561 - พ.ศ. 2562  - ที่ปรึกษาสมาคมไทย – ลาวเพื่อมิตรภาพ
พ.ศ. 2562 - พ.ศ. 2563  - กรรมการสรรหากรรมการป้องกันและปราบปรามการทุจริตแห่งชาติปี 2562
พ.ศ. 2562 - พ.ศ. 2564  - อนุกรรมาธิการพิจารณาและติดตามสถานการณ์ระหว่างประเทศที่มีผลกระทบต่อประเทศไทย ในกรรมการการต่างประเทศ วุฒิสภา
พ.ศ. 2562 - พ.ศ. 2564  - อาจารย์ที่ปรึกษา โครงการนักบริหารการเปลี่ยนแปลงรุ่นใหม่ สำนักงานคณะกรรมการพัฒนาระบบราชการ
พ.ศ. 2563 - พ.ศ. 2564  - กรรมการผู้ทรงคุณวุฒิ ในคณะกรรมการบริหารกองทุนน้ำมันเชื้อเพลิง
ปัจจุบัน  - นายกสมาคมไทย - ลาวเพื่อมิตรภาพ
ปัจจุบัน  - กรรมการบริษัท กฟผ. อินเตอร์เนชั่นแนล จำกัด
ปัจจุบัน  - กรรมการ บริษัท ฐิติกร จำกัด (มหาชน)
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2551 –  เหรียญจักรพรรดิมาลา (ร.จ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

สวีเดน :
พ.ศ. 2561 –  เครื่องราชอิสริยาภรณ์ดาวขั้วโลก ชั้นตริตาภรณ์
ลาว :
พ.ศ. 2562 – เหรียญตรามิตรภาพ
รางวัล

พ.ศ. 2539 - รางวัลครุฑทองคำ ข้าราชการพลเรือนดีเด่น
ผู้บังคับการวชิราวุธวิทยาลัย

ด้วยผู้ช่วยศาสตราจารย์สุรวุธ กิจกุศล ผู้บังคับการวชิราวุธวิทยาลัยคนที่ 10 จะครบวาระการดำรงตำแหน่งผู้บังคับการวชิราวุธวิทยาลัยในวันที่ 8 มิถุนายน พ.ศ. 2564 คณะกรรมการอำนวยการวชิราวุธวิทยาลัย ได้คัดเลือกให้นายเกียรติคุณ ชาติประเสริฐ นักเรียนเก่าวชิราวุธวิทยาลัย รุ่น 50 ดำรงตำแหน่งผู้บังคับการวชิราวุธวิทยาลัย โดย ศาสตราจารย์เกียรติคุณ นายแพทย์เกษม วัฒนชัย นายกกรรมการอำนวยการวชิราวุธวิทยาลัยได้นำความขึ้นกราบบังคมทูลเพื่อขอพระราชทานพระบรมราชานุมัติ ต่อมาพระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้า ฯ พระราชทานพระบรมราชานุมัติแต่งตั้งให้นายเกียรติคุณ ชาติประเสริฐดำรงตำแหน่งผู้บังคับการวชิราวุธวิทยาลัย คนที่ 11 เมื่อวันที่ 1 มีนาคม พ.ศ. 2564 ซึ่งการดำรงตำแหน่งดังกล่าวคณะกรรมการอำนวยการได้กราบบังคมทูลขอพระพระราชทานพระบรมราชานุมัติให้เริ่มดำรงตำแหน่งในวันที่ 1 มีนาคม พ.ศ. 2564 เพื่อให้สอดคล้องกับการเตรียมความพร้อมสำหรับปีการศึกษาใหม่ โดยเมื่อวันศุกร์ที่ 26 กุมภาพันธ์ พ.ศ. 2564 วชิราวุธวิทยาลัยได้จัดพิธีรับพระบรมราชานุมัติแต่งตั้งผู้บังคับการวชิราวุธวิทยาลัย ณ หอประชุมวชิราวุธวิทยาลัย
เคาน์ติงสตาส์

"เคาน์ติงสตาส์" เป็นเพลงของวงดนตรีแนวป็อปร็อก วันรีพับลิก จากสตูดิโออัลบั้มลำดับที่สาม เนทีฟ (ค.ศ. 2013) เขียนขึ้นโดยนักร้องนำ ไรอัน เท็ดเดอร์ และโปรดิวซ์โดยเท็ดเดอร์ และโนล ซานคาเนลลา ด้านดนตรี เป็นเพลงป็อปที่มีส่วนผสมของดนตรีโฟล์กอย่างหนักแน่น เพลงเผยแพร่เป็นซิงเกิลที่สามในวันที่ 14 มิถุนายน ค.ศ. 2013 ในออสเตรีย เยอรมนี และสวิตเซอร์แลนด์
"เคาน์ติงสตาส์" เป็นหนึ่งในเพลงที่ประสบความสำเร็จมากที่สุดของวง ขึ้นอันดับหนึ่งในหลายประเทศ เช่น แคนาดา สหราชอาณาจักร ขึ้นอันดับสองในสหรัฐอเมริกา และติดสิบอันดับแรกมากกว่า 20 ประเทศ มิวสิกวิดีโอกำกับโดยเจมส์ ลี นำเสนอวงกำลังเล่นดนตรีในห้องใต้ดินใต้โบสถ์ซึ่งมีการชุมนุมอยู่
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 7× Platinum | 490,000 |
| Austria (IFPI Austria) | Platinum | 30,000* |
| Belgium (BEA) | Gold | 15,000* |
| Canada (Music Canada) | Diamond | 800,000 |
| Denmark (IFPI Danmark) | Gold | 15,000^ |
| Germany (BVMI) | 3× Gold | 450,000 |
| Italy (FIMI) | 4× Platinum | 200,000 |
| Mexico (AMPROFON) | 2× Platinum | 120,000* |
| New Zealand (RMNZ) | 2× Platinum | 30,000* |
| Spain (PROMUSICAE) | 2× Platinum | 80,000 |
| Sweden (GLF) | 5× Platinum | 200,000 |
| Switzerland (IFPI Switzerland) | Platinum | 30,000 |
| United Kingdom (BPI) | 3× Platinum | 1,000,000 |
| United States (RIAA) | Diamond | 10,000,000 |
สตรีมมิง
| Denmark (IFPI Danmark) | 3× Platinum | 5,400,000† |
| Spain (PROMUSICAE) | Platinum | 8,000,000† |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว †ตัวเลขสตรีมมิงเท่านั้นขึ้นอยู่กับการรับรองเพียงอย่างเดียว
ประวัติการเผยแพร่

| ประเทศ | วันที่ | รูปแบบ | สังกัด |
| --- | --- | --- | --- |
| ออสเตรีย | 14 มิถุนายน 2013 | ซีดีซิงเกิล | มอสลี อินเตอร์สโคป |
| เยอรมนี | 14 มิถุนายน 2013 | ซีดีซิงเกิล | มอสลี อินเตอร์สโคป |
| สวิตเซอร์แลนด์ | 14 มิถุนายน 2013 | ซีดีซิงเกิล | มอสลี อินเตอร์สโคป |
| สหรัฐ | 14 มิถุนายน 2013 | วิทยุ (40 อันดับแรก) | มอสลี อินเตอร์สโคป |
สัมประสิทธิ์ของการขยายตัวจากความร้อน

ระหว่างการส่งผ่านความร้อน พลังงานที่สะสมอยู่ในแรงยึดเหนี่ยวระหว่างโมเลกุลนั้นเปลี่ยนแปลง เมื่อพลังงานที่เก็บไว้เพิ่มขึ้น ความยาวของพันธะก็จะมากขึ้นตาม ดังนั้นของแข็งจึงขยายตัวเมื่อได้รับความร้อน และหดเมื่อเย็นตัวลง การตอบสนองต่อการเปลี่ยนแปลงของอุณหภูมิสามารถแสดงเป็นค่าสัมประสิทธิ์ของการขยายตัวจากความร้อนของมัน
คำว่า สัมประสิทธิ์ของการขยายตัวจากความร้อน (อังกฤษ: Coefficient of thermal expansion) ใช้ในสองลักษณะ
เป็นสัมประสิทธิ์ของการขยายตัวจากความร้อน เชิงปริมาตร
เป็นสัมประสิทธิ์ของการขยายตัวจากความร้อน เชิงเส้น
สมบัติเหล่านี้เกี่ยวข้องกันอย่างใกล้ชิด สัมประสิทธิ์ของการขยายตัวจากความร้อนเชิงปริมาตรสามารถวัดในทุกสารของ condensed matter (สถานะของเหลวและของแข็ง) ส่วนการขยายตัวจากความร้อนเชิงเส้นสามารถวัดได้ในสถานะของแข็งเท่านั้น และมันมักพบทั่วไปในการประยุกต์ทางวิศวกรรม
สัมประสิทธิ์ของการขยายตัวจากความร้อนเชิงปริมาตร

สัมประสิทธิ์ของการขยายตัวจากความร้อนเชิงปริมาตร (บางครั้งเรียกง่าย ๆ ว่า สัมประสิทธิ์ของการขยายตัวจากความร้อน) คือ สมบัติทางเทอร์โมไดนามิกส์ ของสารที่กำหนดโดย (Incropera, 2001 p537)
เมื่อ  T คืออุณหภูมิ  V คิอปริมาตร  \rho  คือความหนาแน่น อนุพันธ์นี้หาที่ความดันคงที่  P ดังนั้น  \beta  จึงเป็นการวัดอัตราของการเปลี่ยนแปลงความหนานแน่นเมื่ออุณหภูมิเพิ่มขึ้น ณ ความดันคงที่
พิสูจน์.......
เมื่อ  m คือมวล
การขยายตัวของ crystalline material จะเกิดขึ้นเมื่อ สนามของแรงของผลึกแปลงมาจาก perfect quadratic เท่านั้น ถ้าสนามของแรงเป็น perfectly parabolic เอง การขยายตัวจะไม่เกิดขึ้น
สัมประสิทธิ์ของการขยายตัวจากความร้อนเชิงเส้น

สัมประสิทธิ์ของการขยายตัวจากความร้อนเชิงเส้น บอกความสัมพันธ์ระหว่างการเปลี่ยนแปลงอุณหภูมิต่อการเปลี่ยนแปลงไดเมนชันเชิงเส้นของวัสดุ มันคือ อัตราส่วนการเปลี่ยนแปลงของความยาวต่อระดับการเปลี่ยนแปลงอุณหภูมิ
การขยายตัวหรือหดตัวของวัตถุต้องนำมาพิจารณาเมื่อเราออกแบบโครงสร้างขนาดใหญ่ เมื่อเราใช้เทปหรือเชือกในการวัดระยะทางสำหรับการสำรวจพื้นที่ เมื่อออกแบบแม่พิมพ์สำหรับหล่อวัสดุ และในการประยุกต์ทางวิศวกรรมอื่น ๆ ในกรณีที่มีการเปลี่ยนแปลงมาก ๆ เนื่องจากอุณหภูมิ ค่าสำหรับวัสดุทั่วไปนั้น จะให้ในหน่วย หนึ่งในล้านส่วนต่อองศา เซลเซียส : (บันทึก: ค่าเหล่านี้สามารถเขียนเป็น เคลวิน เพราะการเปลี่ยนแปลงของหน่วยอุณหภูมิทั้งสองเป็นอัตราส่วน 1:1)